Haʻamea

Ko e hingoa ʻo e feituʻu, ko Haʻamea, kae ʻoku ʻikai pau ʻi fē pea mo ʻanefē.

ʻI he onoʻaho, naʻe tuʻi ʻa Loʻau, naʻá ne meʻa pe ʻafio ʻi Haʻamea. Mahalo pē ko Haʻamoa ia, ʻa ia naʻe tatau pe lahi ange ʻa e pule ʻo Loʻau ʻi he pule ʻo e Tuʻi Tonga.

ʻI he kuonga ʻe taha, mahalo pē fakamuimui ange, naʻe meʻa pē ʻa e ʻeiki ko Loʻau ʻi he vahe hihifo ʻo Tongatapu, ko e feituʻu ofi ki Lakepa, Nafualu pea mo Matangiake. ʻI he talatukufakaholo ʻo e folau ʻa Kae naʻe folau ʻe Loʻau ʻa hono kalia ʻi he lepa ʻi Haʻamea.

ʻI he onopooni naʻe ʻi ai hano ʻapi ngoue ʻa ʻUlukālala (Siaosi Fīnau Mīsini) ʻi he feituʻú ni, ʻa ia naʻe ui ʻa hono foha ʻe Sālote Tupou III ko Siaosi Tangata ʻo Haʻamea.


category:Tongatapu & takatakai
Category:Talatukufakaholo